钦定古今图书集成/明伦汇编/氏族典/第388卷 > 李惠登
## 钦定古今图书集成/明伦汇编/氏族典/第388卷 > 李惠登

按《唐书李惠登传》：“惠登，营州柳城人，为平卢军裨将。
史思明反，惠登陷贼，以计走山南，依来瑱，表试金吾
卫将军。李希烈反，属以兵二千，使屯隋州。惠登挈州
以归，即拜刺史。惠登虽朴素无学术，而视人所谓利
者行之，所谓害者去之，率心所安，暗与古合。政清静，
居二十年，田亩辟，户口日增，人歌舞之。节度使于𬱖”
状其绩，诏加御史大夫，升隋为上州。卒，赠洪州都督。